กินยาคุมติดต่อกันมาทุกเดือน ปกติกินยาเม็ดขาวเม็ดที่3-4ประจำเดือนก็จะมาประมาณ4-5วัน เเต่ทำไมเดือนนี้กินยาเม็ดขาวเม็ดที่4ประจำเดือนมาวันเดียวเเล้วมีสีน้ำตาลเข้ม ตอนเเรกเลือดไหลออกมาเป็นสีเเดงสด สักพักออกมากระปิดกระปอยเป็นสีน้ำตาลเข้มคะ
สวัสดีค่ะ หากทานยาคุมกำเนิดจนถึงเม็ดที่แป้งเม็ดที่ 4 แล้ว ได้มีเลือดออกมา แม้จะมาเพียงวันเดียว ก็ถือเป็นเลือดประจำเดือนได้ และการที่เลือดมีปริมาณน้อย จึงเห็นเป็นสีน้ำตาลได้ ทั้งนี้ เมื่อมีประจำเดือนมา ก็แสดงว่า ไม่ได้มีการตั้งครรภ์เกิดขึ้นค่ะส่วนการที่เลือดมีปริมาณน้อยนั้น อาจเกิดจากผลของฮอร์โมนจากยาคุมที่ไปทำให้เยื่อบุโพรงมดลูกฝ่อบางลง เลือดจึงออกมาน้อยลง โดยเฉพาะหากเป็นยาคุมกำเนิดชนิดที่มีฮอร์โมนต่ำ หรือเกิดจากการทานยาคุมต่อเนื่องนานๆ ค่ะ ซึ่งก็ไม่ได้อันตรายอะไร สามารถที่จะทานต่อไปได้ค่ะ หากในอนาคต หยุดทานยา ประจำเดือนก็จะมาเป็นปกติเหมือนก่อนที่จะทานยาคุมค่ะ